cyanic-selkie/wikianc huggingface dataset:
Ειρηνοδικείο
Αρμοδιότητα (άρθρα 14 και 15 ΚΠολΔ)
Κατ΄άρθρο 14 ΚΠολΔ ( Αρμοδιότητα ειρηνοδικείων και μονομελών πρωτοδικείων λόγω ποσού) στην αρμοδιότητα του υπάγονται : Κατ΄άρθρο 15 ΚΠολΔ ( Εξαιρετική αρμοδιότητα ειρηνοδικείου χωρίς διάκριση αξίας ) στην αρμοδιότητα των ειρηνοδικείων υπάγονται ανεξάρτητα από την αξία το αντικειμένου της διαφοράς Τα ειρηνοδικεία είναι αρμόδια επίσης για την έκδοση διαταγών πληρωμής και διαταγών απόδοσης μισθίου για απαίτηση αρμοδιότητάς τους ενώ από 1 Μαρτίου 2013 με το  ν. 4055/2012 (ΦΕΚ Α' 51/12-03-2012) είναι πλέον αρμόδια για τη δημοσίευση διαθηκών, την έκδοση κληρονομητηρίων (αρ. 1769 και 1956 ΑΚ) καθώς και για την εγγραφή ή άρση προσημείωσης υποθήκης.
Ο Ειρηνοδίκης
Στα αρχαία χρόνια Ειρηνοδίκες ήταν ιερείς επιφορτισμένοι να τηρούν τα νόμιμα σχετικά με την κήρυξη πολέμου και τη σύναψη ειρήνης.
Ο Ειρηνοδίκης είναι ο Δικαστής που εκδικάζει τις υποθέσεις στα Ειρηνοδικεία και έχει τον κατώτερο βαθμό της δικαστικής ιεραρχίας. Εκδικάζει και τις ποινικές υποθέσεις του Πταισματοδικείου, καθόσον κάθε Ειρηνοδικείο είναι ταυτόχρονα και Πταισματοδικείο, εκτός αν έχει συσταθεί σε ορισμένη περιφέρεια ειδικό Πταισματοδικείο. Επίσης ο Ειρηνοδίκης μπορεί να συμμετάσχει και στη σύνθεση του Τριμελούς Πλημμελειοδικείου, αναπληρώνοντας έναν Πρωτοδίκη, όταν κωλύεται ή δεν υπάρχει άλλος.
Υποχρέωση παράστασης (αρ. 94 ΚΠολΔ)
Το νέο άρθρο 94  του ΚΠολΔ όπως τροποποιήθηκε με τον νόμο 4335/2015 ορίζει τα εξής:
1. Στα πολιτικά δικαστήρια οι διάδικοι έχουν υποχρέωση να παρίστανται με πληρεξούσιο δικηγόρο.
2. Επιτρέπεται η δικαστική παράσταση διαδίκου χωρίς πληρεξούσιο δικηγόρο: α) στο ειρηνοδικείο, εφόσον πρόκειται για μικροδιαφορές β) για να αποτραπεί επικείμενος κίνδυνος.
3. Στις περιπτώσεις της παρ.2 ο δικαστής έχει δικαίωμα, εκτιμώντας τις ιδιαίτερες περιστάσεις, να υποχρεώσει το διάδικο να προσλάβει δικηγόρο.
Δήλωση αποποίησης κληρονομίας
Η αποποίηση κληρονομιάς, δηλαδή η δήλωση βουλήσεως του προσωρινού κληρονόμου ότι δε δέχεται την κληρονομιά, γίνεται με δήλωση στο Γραμματέα του Δικαστηρίου κληρονομίας, συντασσόμενης σχετικής έκθεσης (άρθρο 1847 Αστικού Κώδικα). Δικαστήριο της κληρονομίας είναι το Ειρηνοδικείο στην περιφέρεια του οποίου ο κληρονομούμενος είχε κατά το χρόνο του θανάτου του την κατοικία του και, αν δεν είχε κατοικία, τη διαμονή του, και αν δεν είχε ούτε διαμονή, το Ειρηνοδικείο της πρωτεύουσας του Κράτους (άρθρο 810 ΚΠολΔ, όπως αντικαταστάθηκε από το άρθρο 17 παρ. 22 ν. 4055/2012).
Διαδικασία Εκούσιας Δικαιοδοσίας
Από 1η Μαρτίου 2013 όλες οι υποθέσεις που αφορούν δημοσίευση διαθήκης (αρ. 807 ΚΠολΔ), κήρυξη ιδιόγραφης διαθήκης ως κυρίας (αρ.808 ΚΠολΔ),  έκδοση κληρονομητηρίου (αρ. 819 ΚΠολΔ), άδεια για διενέργεια πράξεων (αρ. 797 ΚΠολΔ), σφράγιση και αποσφράγιση πραγμάτων για αποτροπή κινδύνου (αρ.826 και 833 ΚΠολΔ), βεβαίωση γεγονότος με σκοπό να συνταχθεί ληξιαρχική πράξη (αρ. 782 ΚπολΔ), αφάνεια (αρ. 783 ΚΠολΔ), εγγραφή, τροποποίηση, διάλυση, διοίκηση σωματείου (αρ.787 ΚΠολΔ), διόρθωση ληξιαρχικών πράξεων, βεβαιωτικός όρκος και άλλες εκδικάζονται ενώπιον του Ειρηνοδικείου με τη διαδικασία της εκούσιας δικαιοδοσίας  (αρ. 739 επ., 782 επ. ΚΠολΔ).
Κατά την εκούσια δικαιοδοσία εκδικάζονται επίσης και τα φυσικά πρόσωπα που δεν έχουν πτωχευτική ικανότητα και έχουν περιέλθει, χωρίς δόλο, σε μόνιμη αδυναμία πληρωμής ληξιπρόθεσμων χρηματικών οφειλών τους (ν.3869/2010). Οι οφειλέτες δικαιούνται να υποβάλουν στο Ειρηνοδικείο στην περιφέρεια του οποίου έχουν την κατοικίας τους άλλως τη συνήθη διαμονή τους, την αίτηση που προβλέπεται στην παράγραφο 1 του άρθρου 4 του ν.3869/2010 για τη ρύθμιση των οφειλών αυτών και απαλλαγή. Τροποποιήσεις στο παραπάνω νόμο έγιναν με τους ν.4161/2013 και ν. 4346/2015.
Διαδικασία μικροδιαφορών
Για τις διαφορές που αφορούν ποσά κάτω των 5.000 ευρώ (μετά την τροποποίηση του αντίστοιχου ποσού των 2.000 ευρώ από το ν. 3994/2011), ο Κώδικας Πολιτικής Δικονομίας προβλέπει ότι εκδικάζονται με την πολύ σύντομη, απλή και ολιγοδάπανη διαδικασία των μικροδιαφορών. Οι αποφάσεις που εκδίδονται κατά τη διαδικασία αυτή δεν προσβάλλονται με έφεση, αλλά μόνο με αναίρεση στον Άρειο Πάγο και για περιορισμένους λόγους.
Έφεση
Κατ΄άρθρο 511 ΚΠολΔ ( Αποφάσεις πρωτοβάθμιων δικαστηρίων ) οι αποφάσεις των ειρηνοδικείων μπορούν να προσβληθούν  με έφεση, η οποία σύμφωνα με το άρθρο 17 Α ν. 3994/2011 εκδικάζεται από το αρμόδιο Μονομελές Πρωτοδικείο.
Οι αποφάσεις σε διαφορές που εκδικάζονται κατά τις ειδικές διατάξεις των μικροδιαφορών είναι ανέκκλητες (άρθρο 512 ΚΠολΔ).
Πιστοποιητικά
Σύμφωνα με το Ν. 4055/2012 από την 1η Μαρτίου 2013, το οικείο Ειρηνοδικείο της κατοικίας του θανόντος είναι η αρμόδια υπηρεσία έκδοσης πιστοποιητικού:
Το Ειρηνοδικείο είναι επίσης αρμόδιο για την έκδοση πιστοποιητικών που αφορούν αγροτικούς συνεταιρισμούς (σύσταση, τροποποίηση ή διάλυση).
Ψηφιακή Καταγραφή, Αποθήκευση και Διάθεση των Πρακτικών των Συνεδριάσεων Δικαστηρίων με ΣΔΙΤ
Αντικείμενο του έργου είναι η ανάπτυξη πληροφοριακού συστήματος και υποδομών γα την ψηφιακή καταγραφή, αρχειοθέτηση και διάθεση των πρακτικών των συνεδριάσεων των δικαστηρίων και η ψηφιακή καταγραφή, αποθήκευση και διάθεση των πρακτικών των συνεδριάσεων στα εφετεία (πολιτικά και ποινικά), πρωτοδικεία και  ειρηνοδικεία της χώρας, στο εξής αναφερόμενο ως «Ολοκληρωμένο Σύστημα Πρακτικών Δικαστηρίων» ή «ΟΣΠΔ».
Ολοκληρωμένο Σύστημα Διαχείρισης Δικαστικών Υποθέσεων (ΟΣΔΔΥ-ΠΠ)
Το Ολοκληρωμένο Σύστημα Διαχείρισης Δικαστικών Υποθέσεων (ΟΣΔΔΥ-ΠΠ) είναι έργο συγχρηματοδοτούμενο από την Ευρωπαϊκή Ένωση και περιλαμβάνει την μηχανογράφηση της Πολιτικής και Ποινικής διαδικασίας των Δικαστηρίων και Εισαγγελιών σε ένα ομογενοποιημένο πληροφοριακό περιβάλλον σε Αθήνα, Πειραιά, Θεσσαλονίκη και Χαλκίδα. Οι φορείς που περιλαμβάνονται είναι τα: Το έργο ξεκίνησε τον Αύγουστο του 2014 και αναμένεται να ολοκληρωθεί τον Δεκέμβριο του 2017. Εκτός από την εσωτερική μηχανογράφηση των δικαστηρίων και εισαγγελιών, περιλαμβάνει ηλεκτρονικές υπηρεσίες προς πολίτες και δικηγόρους που θα προσφερθούν από την παρούσα ιστοσελίδα (όπως ηλεκτρονική κατάθεση δικογράφων, αιτήσεων για πιστοποιητικά, πληροφορίες πινακίων, πορεία υπόθεσης), καθώς και διαλειτουργικότητα με άλλες υπηρεσίες και φορείς (π.χ. Γενική Γραμματεία Πληροφοριακών συστημάτων του υπουργείου Οικονομικών, Ολομέλεια δικηγορικών Συλλόγων, Ποινικό μητρώο κ.α.).
Το έργο αναπτύσσεται από Ανάδοχο Ένωση Εταιριών αποτελούμενη από τις Intrasoft International S.A, Altec Integration ΑΕ και Quality&Reliability Α.
Παραπομπές
Κατηγορία:Δικαστικές αρχές Friddensgeriicht (Lëtzebuerg)
Καμπόν-ε-Σαλβέργκ
Το Καμπόν-ε-Σαλβέργκ (γαλλικά: Cambon-et-Salvergues, οξιτανικά: Cambon e Salvèrgas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Εξωτερικοί σύνδεσμοι
Κατηγορία:Κοινότητες του Ερώ
Έρημος Καλαχάρι
thumb|350px|Η Έρημος Καλαχάρι thumb|right|250px|Η έρημος Καλαχάρι είναι μια εκτεταμένη άγονη περιοχή της νότιας Αφρικής, στο τροπικό του Αιγόκερω· η βροχόπτωση είναι ελάχιστη και η βλάστηση περιορίζεται σε λίγα ποώδη είδη και θάμνους.
Η έρημος Καλαχάρι είναι έρημος της νότιας Αφρικής, που βρίσκεται περίπου μεταξύ 20o και 28o νοτίου πλάτους και 19 και 24 ανατολικού μήκους. Οι κάτοικοι είναι νομάδες, όπως επίσης και Βουσμάνοι και Οτεντότοι. Η Καλαχάρι διασχίστηκε για πρώτη φορά από τον Ντέιβιντ Λίβινγκστον και τον Ουίλιαμ Όσγουελ, το 1849.
Ετυμολογία
Το όνομα Καλαχάρι προέρχεται από την Τσουάνα λέξη Kgala, που σημαίνει «η μεγάλη δίψα», ή Kgalagadi, που σημαίνει «ένας άνυδρος τόπος». Η Καλαχάρι έχει τεράστιες εκτάσεις που καλύπτονται από κόκκινη άμμο χωρίς μόνιμα επιφανειακά νερά.
Όρια
Καλύπτει έκταση 900.000 τ.χλμ. Περιλαμβάνει τρεις αφρικανικές χώρες, την Μποτσουάνα, τη Ναμίμπια και τη Νότια Αφρική. Η εν λόγω έρημος συγκροτείται από αμμώδεις ή βραχώδεις εκτάσεις. Η έρημος συνορεύει στα βόρεια με την κοιλάδα του Οκαβάνγκο, στα ανατολικά με τα υψίπεδα του Τράνσβααλ, στα νότια με τον ποταμό Οράγγη και στα δυτικά με τα βουνά Νταμάρα και Νάμα.
Χλωρίδα και Πανίδα
thumb|left|Η [[σουρικάτα και ο Λυκάων ο αφρικανικός ζουν στην έρημο Καλαχάρι]] Στο αχανές έδαφος υπάρχουν ελάχιστα κέντρα που κατοικούνται μόνιμα, κυρίως στις περιφερικές ζώνες. Οι οάσεις απουσιάζουν σε αυτά τα μέρη. Στην Καλαχάρι φυτρώνουν κυρίως πόες και θάμνοι, ενώ υπάρχουν ίχνη από δάση στα βόρεια και δυτικά κράσπεδα. Το θηλαστικό μέρκατ είναι ενδημικό ζώο στην έρημο. Όπως όλα τα ζώα που ενδημούν εκεί, τα μέρκατ είναι σε μόνιμη επαγρύπνηση με σκοπό να διασφαλίζουν τις φωλιές τους από τις επιθέσεις των αρπακτικών θηρίων. Εξαιτίας της πτωχής βλάστησης, οι κάτοικοι ασχολούνται με το κυνήγι και με την κτηνοτροφία. Επίσης, τρέφονται με έντομα, όπως κατσαρίδες.
Εξωτερικοί σύνδεσμοι
Κατηγορία:Έρημοι της Νότιας Αφρικής Κατηγορία:Έρημοι της Ναμίμπιας Κατηγορία:Έρημοι της Μποτσουάνας
Άμυνα Όουεν
Η Άμυνα Όουεν (γνωστή επίσης ως Άμυνα φιανκέτου της βασίλισσας και ως Ελληνική άμυνα ) είναι ένα ασυνήθιστο σκακιστικό άνοιγμα που χαρακτηρίζεται από τις κινήσεις (σε αλγεβρική σημειογραφία):
Τα μαύρα παίζουν 1...β6 και ετοιμάζουν φιανκέτο στη πλευρά της βασίλισσας, ώστε ο αξιωματικός της να συμμετάσχει στη μάχη για την κατάκτηση του ελέγχου του κέντρου. Το μειονέκτημα αυτού του σχεδίου είναι ότι τα λευκά μπορεί να καταλάβουν το κέντρο με τα πιόνια τους και να αποκτήσουν πλεονέκτημα χώρου. Επιπλέον, η 1...β6 δεν διευκολύνει το μικρό ροκέ όπως κάνει η 1...η6, και είναι πιο δύσκολο για τα μαύρα να αυξήσουν την πίεσή τους ενάντια στο κέντρο με ...ζ5, διότι αποδυναμώνει την πλευρά του βασιλιά, όπως αν θα έπαιζαν την αντίστοιχη κίνηση ...γ5 μετά από 1...η6. Η Άμυνα Όουεν έχει μιαν αμφίβολη φήμη.
Αντί του φιανκέτου, τα μαύρα μπορούν επίσης να παίξουν τον αξιωματικό τους στην α6-ζ1 διαγώνιο (βλ. Άμυνα Γουατεμάλας).
Η "Άμυνα Όουεν" έχει ταξινομηθεί στον κωδικό B00 στην Εγκυκλοπαίδεια Σκακιστικών Ανοιγμάτων.
Ιστορία
Το άνοιγμα πήρε το όνομά του από τον Άγγλο εφημέριο και ισχυρό ερασιτέχνη σκακιστή του 19ου αιώνα Τζον Όουεν ο οποίος υπήρξε πρώιμος εκφραστής της άμυνας αυτής. Ο Χάουαρντ Στώντον έγραψε το 1847 ότι:
Χρησιμοποιώντας το άνοιγμα αυτό, ο Τζον Όουεν νίκησε τον Πωλ Μόρφυ σε ένα ανεπίσημο παιχνίδι στο Λονδίνο, το 1858. Σε ένα άλλο παιχνίδι από το ματς αυτό που χαρακτηρίζει το άνοιγμα, ο Όουεν άλλαξε την 5η κίνηση, και τελικά η παρτίδα κερδήθηκε από τον Μόρφυ.
Θεωρία
Η θεωρία της άμυνας του Όουεν είναι λιγότερο αναπτυγμένη από εκείνη των άλλων ανοιγμάτων. Αυτό την καθιστά ελκυστική για κάποιους παίκτες, αφού οι αντίπαλοί τους θα είναι συχνά ανεπαρκώς προετοιμασμένοι γι' αυτό το άνοιγμα και ως εκ τούτου, αναγκάζονται να σκεφτούν τις βαριάντες από μόνοι τους. Ο Γκραντ Μαιτρ Κρίστιαν Μπάουερ παρατηρεί:
Για να είμαι ειλικρινής, δεν νομίζω ότι μπορεί ο Μαύρος να εξισωθεί τόσο γρήγορα με την 1...β6 όπως συνήθως κάνει με τα πρότυπα ανοίγματα, έτσι μπορεί να υποφέρει από έναν καλά προετοιμασμένο αντίπαλο. Έπειτα πάλι, είναι σπάνιοι οι καλά προετοιμασμένοι αντίπαλοι για τέτοιες περιθωριακές βαριάντες όπως η 1...β6, και σε κάθε περίπτωση, με λογικό παιχνίδι είμαι σίγουρος ότι ο Λευκός δεν μπορεί να πάρει πάνω από ένα μικρό πλεονέκτημα από το άνοιγμα – όπως το ρίσκο που παίρνει ο καθένας παίζοντας ως Μαύρος, έτσι δεν είναι;
Σύμφωνα με το βιβλίο Modern Chess Openings (MCO-15), μετά από 2.δ4 Αβ7 τα λευκά παίρνουν το πλεονέκτημα είτε με:
Άμυνα Γουατεμάλας
Αντί του φιανκέτου, τα μαύρα μπορούν να συνεχίσουν με διαφορετικό τρόπο παίζοντας τον αξιωματικό της βασίλισσάς τους στο α6, έτσι ο αξιωματικός των μαύρων καταλαμβάνει την α6–ζ1 διαγώνιο:
Η κίνηση αυτή του αξιωματικού σηματοδοτεί την Άμυνα Γουατεμάλας, που ονομάστηκε έτσι από τη Γουατεμάλα επειδή ο Σκακιστικός Όμιλος Γουατεμάλας χρησιμοποίησε την άμυνα αυτή σε έναν σκακιστικό αγώνα δι' αλληλογραφίας το 1949.
Αν και η άμυνα αυτή δεν μαρτυρεί υψηλές φιλοδοξίες στο άνοιγμα, δεν χάνει όμως και υλικό. Ο Γκραντ Μαιτρ Άντριου Σόλτις γράφει ότι «δεν υπάρχει άλλο ευδιάκριτο όφελος από το να βγούμε από το "βιβλίο" το συντομότερο δυνατόν». Ο Τζόελ Μπέντζαμιν και ο Έρικ Σίλλερ βλέπουν κάποια λογική στην ιδέα των μαύρων να ανταλλάξουν τον λευκό αξιωματικό το συντομότερο δυνατόν, δεδομένου ότι σε πολλά ανοίγματα αυτό συχνά αποδεικνύεται ενοχλητικό για τα μαύρα. Τα λευκά παίρνουν το πλεονέκτημα με:
Η ανάπτυξη του αξιωματικού στην άμυνα αυτή μπορεί επίσης να εμφανιστεί στην τρίτη κίνηση των μαύρων, από διάφορες μεταθέσεις. Για παράδειγμα, τα μαύρα μπορούν να συνεχίσουν σε όλες τις παρακάτω περιπτώσεις με 3...Αα6:
Εξωτερικοί σύνδεσμοι
Κατηγορία:Σκακιστικά ανοίγματα
Προγκρές Μ-60
Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 12 Μαΐου 2007 (03:25:36 GMT) για να συνδεθεί με την οπίσθια θύρα του τμήματος Ζβεζντά στις 15 Μαΐου (05:10 GMT). Παρέμεινε στον σταθμό μέχρι και τις 19 Σεπτεμβρίου (00:36:51 GMT), ενώ μετά την αποσύνδεσή του παρέμεινε στο διάστημα για μια εβδομάδα στα πλαίσια του προγράμματος Πλάζμα-Προγκρές. Καταστράφηκε στην ατμόσφαιρα, πάνω από τον Ειρηνικό Ωκεανό, στις 15 Μαΐου.
Παραπομπές
Κατηγορία:Αποστολές στο Διεθνή Διαστημικό Σταθμό Κατηγορία:Αποστολές διαστημοπλοίων Προγκρές Κατηγορία:Διαστημικές αποστολές το 2007
Πρόδρομος Λεμεσού
Ο Πρόδρομος είναι κοινότητα της επαρχίας Λεμεσού στην Κύπρο.
Τοποθεσία
Ο Πρόδρομος βρίσκεται 60 χιλιόμετρα βορειοδυτικά της Λεμεσού, στη γεωγραφική περιφέρεια της Μαραθάσας. Είναι κτισμένος σε μέσο υψόμετρο 1400 μέτρων. Στα νοτιανατολικά συνορεύει με το Φοινί, στα νοτιοδυτικά με τον Παλαιόμυλο, στα δυτικά με τη Λεμύθου, στα βόρεια με τον Πεδουλά και με την Κακοπετριά και στα ανατολικά με τις Πλάτρες.
Φυσικό περιβάλλον
Στην περιοχή καλλιεργούνται διάφορα είδη φυλλοβόλων οπωροφόρων δέντρων όπως μηλιές, κερασιές, δαμασκηνιές, αχλαδιές και ροδακινιές. Ωστόσο, η μεγαλύτερη έκταση του χωριού είναι ακαλλιέργητη. Στα διοικητικά του όρια εμπίπτει μέρος του κρατικού δάσους Τροόδους.
Καιρικές συνθήκες
Ο καιρός στο χωριό χαρακτηρίζεται από ψυχρό και βροχερό χειμώνα και δροσερό και ξηρό καλοκαίρι. Τους χειμερινούς μήνες, εκτός από την πολύ ψηλή βροχόπτωση, δέχεται αρκετή χιονόπτωση. Μερικές φορές η θερμοκρασία κατεβαίνει υπό του μηδενός. Ο Πρόδρομος, λόγω του κλίματος του και της ύπαρξης του ξενοδοχείου Βερεγγάρια και άλλων τριών μικρών ξενοδοχείων, γνώρισε μεγάλη τουριστική ανάπτυξη.
Ιστορία
Ο Πρόδρομος υπήρχε κατά τα μεσαιωνικά χρόνια με την ίδια ονομασία. Σε παλαιούς χάρτες βρίσκεται σημειωμένος ως Prodromo. Την εποχή της φραγκοκρατίας η περιοχή της Μαραθάσας ήταν χωρισμένη σε δύο μεγάλα τμήματα. Το ένα ήταν βασιλική ιδιοκτησία και το άλλο ιδιοκτησία του κόμητα της Έδεσσας. Ο Πρόδρομος αποτελούσε φέουδο της βασιλικής ιδιοκτησίας.
Ονομασία
Το χωριό πήρε το όνομα του από τον άγιο Ιωάννη τον Πρόδρομο.
Βερεγγάρια
Στον Πρόδρομο βρίσκεται το ξακουστό ξενοδοχείο Βερεγγάρια. Αποτελούσε ένα από τα σπουδαιότερα ορεινά καταλύματα του 20ου αιώνα. Σε αυτό διέμεναν εξέχουσες προσωπικότητας και για το λόγο αυτό χαρακτηρίστηκε ως το «ξενοδοχείο των βασιλιάδων». Ξεχώρισαν οι επισκέψεις, γύρω στο 1931, του βασιλιάς της Αιγύπτου Φαρούκ και του πρόεδρος του Ισραήλ Εζέρ Βαϊσμάν. Στο βιβλίο επισκεπτών του ξενοδοχείου υπάρχουν καταγεγραμμένες οι εντυπώσεις των επισκεπτών. Η ονομασία του πιθανότατα προήλθε από την βασίλισσα της Ναβάρρας, Βερεγγάρια, σύζυγο του Ριχάρδου του Λεοντόκαρδου. Το ξενοδοχείο έκλεισε το 1984. Το κτίριο παραμένει ερημωμένο από τότε.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Προδρόμου γνώρισε συνεχή πληθυσμιακή αύξηση από το 1881 μέχρι το 1946. Το 1960 καταγράφηκε η πρώτη μείωση του αριθμού των κατοίκων. Μετά την τουρκική εισβολή του 1974 αρκετοί Ελληνοκύπριοι εκτοπισμένοι εγκαταστάθηκαν προσωρινά στον Πρόδρομο και αύξησαν για μικρό χρονικό διάστημα τον πληθυσμό του, χωρίς όμως να παραμείνουν στο χωριό. Από τότε ο πληθυσμός του χωριού μειώνεται συνεχώς.
Ο πίνακας που ακολουθεί παρουσιάζει τον πληθυσμό του Πρόδρομου όπως καταγράφηκε στις απογραφές πληθυσμού που έγιναν στην Κύπρο.
Θρησκευτική ζωή
Η κύρια εκκλησία του χωριού είναι η εκκλησία του Αγίου Ιωάννη του Πρόδρομου. Στο χωριό υπάρχουν ακόμα το ξωκκλήσι του Αγίου Ονουφρίου και το ξωκκλήσι της Αγίας Τριάδας. Επιπλέον, στο χωριό υπάρχει το γυναικείο μοναστήρι Παναγιάς Τρικουκκιάς.
Από τον Πρόδρομο κατάγονταν αρκετοί ιερωμένοι, μεταξύ των οποίων οι αρχιεπίσκοποι Κύπρου Μακάριος Α΄, Μακάριος Β΄, Κύριλλος ο Β΄ και Σωφρόνιος ο Γ΄.
Διάφορα
Στον Πρόδρομο βρίσκεται το Δασικό Κολλέγιο Κύπρου, στο οποίο σπουδάζουν δασοπονία Κύπριοι και αλλοδαποί φοιτητές.
Εξωτερικοί σύνδεσμοι
Κατηγορία:Κοινότητες της Επαρχίας Λεμεσού Κατηγορία:Κοινότητες Ορεινού Συμπλέγματος Τροόδους Κατηγορία:Χωριά της Μαραθάσας
Ζαν-Μπατίστ Γκρεζ
Ο Ζαν-Μπατίστ Γκρεζ (γαλλικά: Jean-Baptiste Greuze) (21 Αυγούστου 1725-4 Μαρτίου 1805) ήταν Γάλλος ζωγράφος πορτρέτων, σκηνών της καθημερινής ζωής και ιστορικών θεμάτων.
Βιογραφικά στοιχεία
Ο Ζαν-Μπατίστ Γκρεζ γεννήθηκε στις 21 Αυγούστου 1725 στο Τουρνύ, μια μικρή πόλη στη Βουργουνδία. Έδειξε το ταλέντο του από νεαρή ηλικία και παρά την αντίδραση του πατέρα του, με την ενθάρρυνση του ζωγράφου Γκραντόν από τη Λυών εγκαταστάθηκε στο Παρίσι. Πολύ λίγα είναι γνωστά για τα πρώτα χρόνια του Γκρεζ στο Παρίσι. Αρχικά, σπούδασε σχέδιο στη Βασιλική Ακαδημία με δάσκαλο τον Σαρλ-Ζοζέφ Νατουάρ, αν και αυτός ο δάσκαλος του ροκοκό φαίνεται να είχε μικρή επίδραση στη στιλιστική ανάπτυξη του Γκρεζ. Η πρώτη υποστήριξη του Γκρεζ προήλθε από δύο καθιερωμένους ακαδημαϊκούς-τον Λουί ντε Σιλβέστρ, διευθυντή της Βασιλικής Ακαδημίας το 1752, και τον γλύπτη Ζαν-Μπατίστ Πιγκάλ. Με τους πρώτους του πίνακες εξασφάλισε την υποστήριξη του γενικού εισπράκτορα φόρων Λα Λιβ ντε Ζυλύ.
Το 1755 έγινε δεκτός στη Βασιλική Ακαδημία Ζωγραφικής και Γλυπτικής με τον πίνακα Πατέρας διαβάζοντας την Αγία Γραφή στα παιδιά Του. Το ίδιο έτος ταξίδεψε στην Ιταλία αλλά δεν επηρεάστηκε από την ιταλική ζωγραφική. Επηρεασμένος από τον συναισθηματισμό της εποχής του, όπως εκφράζονταν στο θέατρο και τη λογοτεχνία, στράφηκε σε μελοδραματικές και ηθικολογικές συνθέσεις.
Το 1759 γνωρίστηκε με τον Ντενί Ντιντερό, ο οποίος ενθάρρυνε την κλίση του προς το μελοδραματικό ύφος και καθ 'όλη τη δεκαετία του 1760 ο Γκρεζ έφτασε σε νέα ύψη δημοφιλούς αναγνώρισης με έργα όπως το Η αρραβωνιαστικιά του χωριού (1761), Η πατρική κατάρα, Ο Άσωτος γιος (και οι δύο περίπου 1765) και Η σπασμένη κανάτα, και τα τρία έργα βρίσκονται στο Λούβρο. Το 1765 παρουσίασε επίσης το έργο Επιπλήξεις του Σεβήρου στον γιο του Καρακάλλα.
Φιλοτέχνησε επίσης ρεαλιστικές προσωπογραφίες και σκηνές παιδιών και νεαρών κοριτσιών. Η τέχνη του επηρέασε πολλούς ζωγράφους, όπως τον Ετιέν Ωμπρύ, Μισέλ-Ονορέ Μπουντέ κ.α.
Με τη στροφή της μόδας προς τον Νεοκλασικισμό, το έργο του έπαψε να ενδιαφέρει και ο ζωγράφος βυθίστηκε στην αφάνεια κατά την Επανάσταση του 1789. Στο τέλος της καριέρας του έλαβε παραγγελία να ζωγραφίσει ένα πορτρέτο του Ναπολέοντα, αλλά πέθανε στη φτώχεια. Η τεράστια παραγωγή του εκτίθεται ιδιαίτερα στο Λούβρο, στη Συλλογή Ουάλλας στο Λονδίνο, στο μουσείο Φαμπρ στο Μονπελιέ, σε μουσείο αφιερωμένο σ' αυτόν στο Τουρνύ, τη γεννέτειρά του και σε άλλα μουσεία σε όλο τον κόσμο.
Εξωτερικοί σύνδεσμοι
Κατηγορία:Γάλλοι ζωγράφοι
Καμπανιάν
Το Καμπανιάν (γαλλικά: Campagnan, οξιτανικά: Campanhan) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Καμπανιαναί (γαλλικά: Campagnanais).
Εξωτερικοί σύνδεσμοι
Κατηγορία:Κοινότητες του Ερώ
Κλουμπ Ατλέτικο Ροσάριο Σεντράλ
Έχει κατακτήσει τέσσερις φορές το εθνικό πρωτάθλημα και μία το (σήμερα κατηργημένο) Κόπα CONMEBOL, το λατινοαμερικάνικο αντίστοιχο του Κυπέλλου ΟΥΕΦΑ.
Ίδρυση - Χρώματα
Το σωματείο είναι ένα από τα αρχαιότερα στην ποδοσφαιρική ιστορία. Ιδρύθηκε παραμονή Χριστουγέννων του 1889 από την αγγλική εταιρεία που εκμεταλλευόταν τον Κεντρικό Σιδηρόδρομο Αργεντινής, γι' αυτό και το όνομα Σεντράλ («κεντρικός»). Οι πρώτοι αθλητές ήταν Άγγλοι εργαζόμενοι της εταιρείας, η οποία έδρευε στο Ροσάριο.
Η πρώτη φανέλλα της ομάδας είχε λευκές και κόκκινες ρίγες, στα χρώματα δηλαδή της αγγλικής σημαίας. Αργότερα η εμφάνιση άλλαξε σε μπλε και λευκά καρέ, ενώ σήμερα αποτελείται από μπλε και χρυσαφί ρίγες.
Γήπεδο
Η Σεντράλ αγωνίζεται στο ιδιόκτητο Στάδιο Χιγάντε ντε Αρρογίτο. Το στάδιο εγκαινιάσθηκε το 1929 και ανακαινίσθηκε τη δεκαετία του '70 για τις ανάγκες του Μουντιάλ του 1978. Η χωρητικότητά του είναι 41.564 θεατές.
Άλλες πληροφορίες
Ήταν η αγαπημένη ομάδα του Ερνέστο Τσε Γκεβάρα.
Αιώνιος αντίπαλος της Σεντράλ είναι η άλλη μεγάλη ομάδα του Ροσάριο, η Νιούελς Ολντ Μπόις.
Αν και η Σεντράλ δεν έχει μεγάλο αριθμό τροπαίων στο παλμαρέ της, θεωρείται ως ομάδα με πολύ καλά τμήματα υποδομής, εξ' ου και το προσωνύμιο Ακαδημία του Ροσάριο (Academia Rosarina). Ευρέως χρησιμοποιείται επίσης το προσωνύμιο Παλιοτόμαρα (Canallas), διότι κάποτε στη δεκαετία του '20 είχαν αρνηθεί να συμμετάσχουν σε φιλανθρωπικό αγώνα για ενίσχυση του τοπικού λεπροκομείου - στο ίδιο περιστατικό οφείλεται και το προσωνύμιο Λεπροί της Νιούελς, επειδή αυτή δέχθηκε να συμμετάσχει. Χαρακτηριστικά ο ντόπιος κομίστας Ρομπέρτο Φονταναρόσα έχει αστειευθεί πως η λέξη «παλιοτόμαρο» πρέπει να αλλάξει ορθογραφία, γιατί με τη σημερινή μορφή της όλοι οι Αργεντινοί την μπερδεύουν με τη Σεντράλ.
Μεγαλύτερη φυσιογνωμία που φόρεσε τη φανέλλα της ομάδας θεωρείται ο Μάριο Κέμπες, μετέπειτα μεγάλος σταρ με τη φανέλλα της ισπανικής Βαλένθια ΚΦ και πρωταθλητής κόσμου με την Εθνική Αργεντινής. Αγωνίσθηκε στη Σεντράλ από το 1974 έως το 1976 με απολογισμό 86 γκολ σε 107 επίσημους αγώνες.
Δύο ακόμα πρωταθλήτριες Αργεντινής σχετίζονται με το σιδηρόδρομο. Η Φέρρο που ιδρύθηκε από εργαζομένους της εταιρείας που διαχειριζόταν το δίκτυο του δυτικού Μπουένος Άιρες, και η Βέλες, της οποίας η ίδρυση αποφασίσθηκε στο σταθμό «Βέλες Σάρσφιλντ».
Τίτλοι
Μέχρι το 1938 η ομάδα αγωνιζόταν μόνο στο τοπικό ερασιτεχνικό πρωτάθλημα, το οποίο έχει κατακτήσει δώδεκα φορές. Την επόμενη χρονιά επαγγελματοποιήθηκε και δήλωσε συμμετοχή στο Πρωτάθλημα Αργεντινής, μαζί με τη συμπολίτισσά της Νιούελς Ολντ Μπόις.
Άλλα αθλήματα
Εκτός του ποδοσφαίρου, η Σεντράλ διαθέτει επίσης τμήματα μπάσκετ, βόλλεϋ, πυγμαχίας, χόκεϊ επί χόρτου και πολεμικών τεχνών.
Εξωτερικοί σύνδεσμοι
Ροσάριο Σεντράλ Ροσάριο Σεντράλ  Κατηγορία:Ιδρύσεις ποδοσφαιρικών ομάδων το 1889
Νικάνωρ (γιος Παρμενίωνα)
Ο Νικάνωρ (4ος αιώνας π.Χ. - 330 π.Χ.) ήταν διακεκριμένος Μακεδόνας αξιωματικός, στην υπηρεσία του Αλεξάνδρου του Μέγα. Ήταν γιος του Παρμενίωνα και αδελφός των Φιλώτα και Έκτωρα.
Πήρε μέρος στην εκστρατεία του Αλέξανδρου στην Ασία ως αρχιυπασπιστής και το 334 π.Χ. τον βρίσκουμε επικεφαλής των υπασπιστών στη Μάχη του Γρανικού, ανάμεσα στους Εταίρους και στους Πεζέταιρους. Στη Μάχη της Ισσού ο Νικάνωρ μαζί με τους υπασπιστές του ήταν δίπλα στους πεζαίτερους, ενώ στην Μάχη των Γαυγαμήλων ήταν τοποθετημένος ξανά στο κέντρο ανάμεσα στους εταίρους και τους πεζαίτερους. Λίγο αργότερα ο Νικάνωρ ακολουθώντας τον Αλέξανδρο καταδίωξε τον Πέρση βασιλιά, Δαρείο Γ', αλλά αρρώστησε ξαφνικά και πέθανε στην Άρεια. Ο Ηρόδοτος μας αναφέρει ότι τραυματίστηκε σε μάχη και λίγο αργότερα πέθανε στην καμμένη Περσέπολη ή στα Σούσα.
Κατηγορία:Αρχαίοι Μακεδόνες Κατηγορία:Εκστρατεία του Μεγάλου Αλεξάνδρου Κατηγορία:Αλέξανδρος ο Μέγας
21 Ιουλίου
20 Ιουλίου | 21 Ιουλίου | 22 Ιουλίου
Η 21η Ιουλίου είναι η 202η ημέρα του έτους κατά το Γρηγοριανό ημερολόγιο (203η σε δίσεκτα έτη). Υπολείπονται 163 ημέρες.
Ορθόδοξη Εκκλησία
Κατηγορία:Ημέρες του έτους
Άγιος Θεόδωρος Χάλκης
Ο Άγιος Θεόδωρος ή Άγιοι Θεόδωροι  είναι νησίδα των Δωδεκανήσων. Βρίσκεται βορειοανατολικά της Χάλκης και δυτικά της νησίδας Αλιμιάς. Η έκταση της είναι 0,651 τ.χλμ. και έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Αιγαιόγλαρος (Larus audouinii) και Sylvia rueppelli . Το 2001 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Χάλκης.
Παραπομπές
Κατηγορία:Βραχονησίδες της Χάλκης
Νυχτερινά, Op. 27 (Σοπέν)
Τα Nocturnes, Op. 27 είναι δύο νυχτερινά του Φρεντερίκ Σοπέν, τα οποία γράφτηκαν το 1836 και κυκλοφόρησαν το 1837. Και τα δύο αυτά έργα είναι αφιερωμένα στην Κοντέσα ντ'Απονί. Ο Μπλερ Τζόνσον, είχε πει ότι τα δύο αυτά νυχτερινά είναι από τα πιο δυναμικά που έχει γράψει ο Σοπέν. Το πρώτο είναι γραμμένο σε Ντο δίεση ελάσσονα σε 4/4. Το δεύτερο είναι γραμμένο σε Ρε ύφεση μείζονα σε 6/8, με το δεύτερο να έχει εμφανιστεί μερικές φορές και στη μοντέρνα ποπ κουλτούρα όπως σε ταινίες και σειρές. Τα δύο νυχτερινά μαζί περίπου διαρκούν λίγο περισσότερο από 12 λεπτά.
Ρόμπερτ Καλίνα
Ο Ρόμπερτ Καλίνα (γεννηθείς στις 29 Ιουνίου 1955) είναι ένας Αυστριακός σχεδιαστής. Δημιούργησε το σχέδιο T 382 για την Εθνική Τράπεζα της Αυστρίας, το οποίο κέρδισε τον διαγωνισμό για τα Τραπεζογραμμάτια ευρώ. Το σχέδιο του επιλέγηκε από το Ευρωπαϊκό Νομισματικό Ίδρυμα στις 3 Δεκεμβρίου 1996. Ο Καλίνα επίσης σχεδίασε τα χαρτονομίσματα για το Μανάτ του Αζερμπαϊτζάν, τη σειρά 2010 της Λίρας Συρίας και το υψηλότερης νομισματικής αξίας Μετατρέψιμο μάρκο Βοσνίας και Ερζεγοβίνης το 2002.
Νυχτερινά, Op. 27 (Σοπέν)
Παραπομπές
<References/>
Εξωτερικοί σύνδεσμοι
*27 Κατηγορία:Συνθέσεις του 1836 Κατηγορία:Συνθέσεις σε Ντο δίεση ελάσσονα Κατηγορία:Συνθέσεις σε Ρε ύφεση μείζονα Κατηγορία:Μουσική με αφιέρωση
Ρόμπερτ Καλίνα
Παραπομπές
Κατηγορία:Αυστριακοί σχεδιαστές
Κύκλος
thumbnail|Σχήμα 1: Κύκλος με κέντρο Κ και ακτίνα ρ|400px Κύκλος ή περιφέρεια με κέντρο Κ και ακτίνα ρ, είναι το γεωμετρικό σχήμα που απαρτίζεται από τα σημεία του επιπέδου που ισαπέχουν από το Κ απόσταση ρ. Συμβολίζουμε C(Κ,ρ). Με εναλλακτική διατύπωση, ο κύκλος ορίζεται ως ο γεωμετρικός τόπος των σημείων του επιπέδου που ισαπέχουν από ένα δεδομένο σημείο.
thumbnail|left|Σχήμα 2: Το εσωτερικό και το εξωτερικό του κύκλου|400px
Κάθε σημείο Μ του επιπέδου του κύκλου C(Κ,ρ) για το οποίο ισχύει ΜΚ < ρ, λέγεται εσωτερικό σημείο του κύκλου. Αντίστοιχα κάθε σημείο Ν του επιπέδου για το οποίο ΝΚ > ρ λέγεται εξωτερικό σημείο του κύκλου. Το σύνολο των εσωτερικών σημείων του κύκλου ονομάζεται εσωτερικό του κύκλου και ο κύκλος μαζί με το εσωτερικό του λέγεται κυκλικός δίσκος. Στο σχήμα 2 το εξωτερικό του κύκλου δηλώνεται με το ελαφρό γκρίζο ενώ το εσωτερικό με το έντονο γκρίζο.
Ένα ευθύγραμμο τμήμα που ενώνει δύο σημεία ενός κύκλου λέγεται χορδή του κύκλου. Όταν αυτή περιέχει το κέντρο του, λέγεται διάμετρος και τα άκρα της χαρακτηρίζονται αντιδιαμετρικά.
Κατά τον Ευκλείδη (Στοιχεία, βιβλίο πρώτο), "Κύκλος ἐστὶ σχῆμα ἐπίπεδον ὑπὸ μιᾶς γραμμῆς περιεχόμενον [ἣ καλεῖται περιφέρεια], πρὸς ἣν ἀφ' ἑνὁς σημείου τῶν εντὸς τοῦ σχήματος κειμένων πᾶσαι αἱ προσπίπτουσαι εὐθεῖαι [πρὸς τὴν τοῦ κύκλου περιφέρειαν] ἴσαι ἀλλήλαις εἰσίν. Κέντρον δὲ τοῦ κύκλου τὸ σημεῖον καλεῖται. Διάμετρος δὲ τοῦ κύκλου ἐστὶν εὐθεία τις διὰ τοῦ κέντρου ἠγμένη καὶ περατουμένη ἐφ' ἑκάτερα τὰ μέρη ὑπὸ τῆς τοῦ κύκλου περιφερείας, ἥτις καὶ δίχα τέμνει τὸν κύκλον".
Στον παραπάνω ορισμός ο Ευκλείδης ταυτίζει τον κύκλο με τον δίσκο. Για αυτό το λόγο εμφανίζεται ο όρος περιφέρεια. Με άλλα λόγια οι λέξεις περιφέρεια και κύκλος περίγραφαν στην αρχαιότητα αυτά που σε σημερινή ορολογία λέμε κύκλος και δίσκος αντίστοιχα.
Τόξα και επίκεντρες γωνίες
thumbnail|Σχήμα 3: Επίκεντρη γωνία, το αντίστοιχο τόξο της και ο κυκλικός της τομέας|400px
Μία γωνία λέγεται επίκεντρη όταν η κορυφή της είναι το κέντρο ενός κύκλου. Κάθε γωνία μπορούμε να την καταστήσουμε επίκεντρη θεωρώντας έναν κύκλο (αυθαίρετης ακτίνας) γύρω από την κορυφή της.
Έστω ένας κύκλος και μια επίκεντρη γωνία που τέμνει τον κύκλο στα Α και Β. Τόξο ΑΒ είναι το σύνολο των σημείων του κύκλου που βρίσκονται εντός της γωνίας. Κάθε ζεύγος σημείων πάνω σε κύκλο ορίζει δύο επίκεντρες γωνίες, άρα και δύο τόξα. Αν η χορδή ΑΒ είναι διάμετρος τότε τα τόξα αυτά λέγονται ημικύκλια. Στην αντίθετη περίπτωση το ένα τόξο λέγεται μείζον και το άλλο έλασσον· μείζον είναι το τόξο της οποίας η επίκεντρη γωνία δεν είναι κυρτή.
Στο σχήμα 3, αντίστοιχο τόξο της επίκεντρης γωνίας ΑΚΒ θα λέμε το έλασσον τόξο ΑΒ. Λέμε επίσης ότι η γωνία ΑΚΒ βαίνει στο τόξο ΑΒ, και ότι το τόξο ΑΒ φαίνεται υπό γωνία ΑΚΒ.
Εγγεγραμμένη γωνία σε κύκλο λέγεται η γωνία που έχει τη κορυφή της σε κύκλο και οι πλευρές της τέμνουν τον κύκλο αυτό.
Θεώρημα αντιστοιχίας τόξου-επίκεντρης
Σε έναν κύκλο, ίσες επίκεντρες γωνίες βαίνουν σε ίσα τόξα. Αντίστροφα, σε ένα κύκλο ίσα τόξα φαίνονται υπό ίσες επίκεντρες γωνίες.
Απόδειξη ευθέος: Ας είναι C(Κ,ρ) ένας κύκλος και ΑΚΒ, ΓΚΔ ίσες επίκεντρες γωνίες που βαίνουν αντίστοιχα στα τόξα ΑΒ και ΓΔ. Μετατοπίζουμε τη γωνία ΓΚΔ έτσι ώστε η ημιευθεία ΚΔ να ταυτιστεί με την ημιευθεία ΚΒ. Τότε η ημιευθεία ΚΓ θα ταυτιστεί με την ημιευθεία ΚΑ από την ισότητα των γωνιών και τα σημεία Γ και Δ θα ταυτιστούν με τα σημεία Α και Β αντίστοιχα επειδή ΚΑ = ΚΒ = ΚΓ = ΚΔ = ρ (ισότητα ευθύγραμμων τμημάτων).
Επίσης, κάθε σημείο του τόξου ΓΔ συμπίπτει κατά τη μετατόπισή του με ένα σημείο του τόξου ΑΒ: αν υπήρχε σημείο του τόξου ΓΔ που δεν θα ανήκε στο τόξο ΑΒ, τότε θα έπρεπε να είναι είτε εξωτερικό είτε εσωτερικό σημείο του κύκλου, που είναι σε κάθε περίπτωση αδύνατο αφού είναι σημείο τόξου του κύκλου (απαγωγή σε άτοπο)· συνεπώς τα τόξα είναι ίσα.
thumbnail|left|Σχήμα 4: Ίσες επίκεντρες γωνίες βαίνουν σε ίσα τόξα και αντίστροφα|400px
Σύγκριση τόξων και πράξεις
Απόδειξη: Αν Μ είναι το μέσο ενός τόξου ΑΒ, τότε θα είναι ΑΜ = ΜΒ (ισότητα τόξων). Για τις αντίστοιχες επίκεντρες γωνίες θα ισχύει ΑΚΜ = ΜΚΒ (ισότητα γωνιών), που σημαίνει ότι η ημιευθεία ΚΜ είναι η διχοτόμος της γωνίας ΑΚΒ. Η διχοτόμος μίας γωνίας όμως είναι από αξίωμα μοναδική, συνεπώς το Μ θα είναι και αυτό μοναδικό.
Άλλες ιδιότητες
thumbnail|Σε ίσα τόξα αντιστοιχούν ίσες χορδές|400px
Απόδειξη ευθέος: Ας είναι C(Ο,ρ) ένας κύκλος και ΑΒ, ΓΔ δύο ίσα τόξα σε αυτόν. Θεωρούμε τις ακτίνες ΟΑ, ΟΒ, ΟΓ, ΟΔ και τις χορδές ΑΒ και ΓΔ. Σύμφωνα με το κριτήριο πλευράς-γωνίας-πλευράς, τα τρίγωνα ΟΑΒ και ΟΓΔ είναι ίσα. Συνεπώς θα είναι και ΑΒ = ΓΔ.
Απόδειξη αντίστροφου: Θεωρούμε δύο ίσες χορδές ΑΒ, ΓΔ σε κύκλο C(Ο,ρ). Τα τρίγωνα ΟΑΒ και ΟΓΔ που σχηματίζονται είναι ίσα από το κριτήριο πλευράς-πλευράς-πλευράς. Συνεπώς ΑΟΒ = ΓΟΔ (ισότητα γωνιών) από όπου ΑΒ = ΓΔ (ισότητα τόξων).
thumbnail|left|Απόστημα χορδής|400px
Απόδειξη: Ας είναι C(Ο,ρ) κύκλος και ΑΒ μία χορδή του. Αν ΟΜ είναι το απόστημα της ΑΒ τότε τα τρίγωνα ΟΜΒ και ΟΜΑ είναι ίσα ως ορθογώνια με μία κοινή κάθετη και υποτείνουσα ίση. Έτσι ΜΑ = ΜΒ, άρα το Μ θα είναι μέσο της ΑΒ και ΜΟΑ = ΜΟΒ (ισότητα γωνιών), δηλαδή ΝΑ = ΝΒ (ισότητα τόξων) και το Ν είναι το μέσο του τόξου ΑΒ.
Απόδειξη ευθέος: Ας είναι ΑΒ και ΓΔ ίσες χορδές σε κύκλο C(Ο,ρ). Φέρνουμε τα αποστήματα ΟΚ και ΟΛ και τις ακτίνες ΟΑ και ΟΓ αντίστοιχα. Τα τρίγωνα ΟΚΑ και ΟΛΓ είναι ίσα ως ορθογώνια με ίση κάθετη πλευρά και την υποτείνουσα ίση με ρ. Έτσι και οι ΟΚ και ΟΛ θα είναι ίσες.
Απόδειξη αντίστροφου: Έστω ΑΒ και ΓΔ χορδές σε κύκλο C(Ο,ρ) με ίσα αποστήματα ΟΚ και ΟΛ αντίστοιχα. Φέρνουμε τις ακτίνες ΟΑ και ΟΓ. Τα τρίγωνα ΟΚΑ και ΟΛΓ είναι ίσα ως ορθογώνια με ίση κάθετη πλευρά και την υποτείνουσα ίση με ρ. Έτσι και ΑΚ = ΓΛ, δηλαδή οι χορδές θα είναι ίσες μεταξύ τους.
όπου.
Αναλυτική γεωμετρία του κύκλου
Η εξίσωση, σε Καρτεσιανές συντεταγμένες, του κύκλου με κέντρο K(x_0,y_0) και ακτίνα \rho >0 είναι:
Όταν ο κύκλος έχει κέντρο την αρχή των αξόνων τότε η εξίσωση του κύκλου έχει τη μορφή : Η εφαπτομένη του κύκλου αυτού σε ένα σημείο (x_1, y_1) έχει εξίσωση της μορφής :
Η εξίσωση : όταν , είναι εξίσωση κύκλου με κέντρο το σημείο  και ακτίνα
Οι παραμετρικές εξισώσεις του κύκλου είναι: με παράμετρο το.
Η εξίσωση ενός κύκλου σε πολικές συντεταγμένες με κέντρο το είναι:
Δείτε επίσης
Κατηγορία:Κωνικές τομές  Κατηγορία:Καμπύλες
Σούπερ Καπ Ρωσίας
Το Σούπερ Καπ Ρωσίας (ρωσικά: Супер Кубок Россий) δημιουργήθηκε το 2003 (ίσως μετά το Λίγκ Καπ Ρωσίας) από την Ρωσική Ποδοσφαιρική Ένωση (РФС). Σε κάθε τελικό έπαιζαν ο νικητής του Πρωταθλήματος ποδοσφαίρου Ρωσίας της προηγούμενης χρονιάς (το ρωσικό πρωτάθλημα παίζεται κάθε χρόνο από μέσα Μάρτη μέχρι τέλη Νοεμβρίου) και ο νικητής του Κυπέλλου Ρωσίας της προηγούμενης σεζόν.
Νικητές ανά σύνολο τίτλων
thumb|right|200px|Το Σούπερ Καπ Ρωσίας
Εξωτερικοί σύνδεσμοι
Ρ Κατηγορία:Ποδόσφαιρο στη Ρωσία Ρωσια
Ασφάλεια πληροφοριών
Η ασφάλεια πληροφοριών,  είναι η πρακτική της προστασίας των πληροφοριών με τον μετριασμό των κινδύνων πληροφοριών και αποτελεί μέρος της διαχείρισης κινδύνων πληροφοριών. [1]  Συνήθως περιλαμβάνει την πρόληψη ή τη μείωση της πιθανότητας μη εξουσιοδοτημένης/ακατάλληλης πρόσβασης σε δεδομένα ή της παράνομης χρήσης, αποκάλυψης, διακοπής, διαγραφής, διαφθοράς, τροποποίησης, επιθεώρησης, καταγραφής ή υποτίμησης πληροφοριών. Περιλαμβάνει επίσης ενέργειες που αποσκοπούν στη μείωση των δυσμενών επιπτώσεων τέτοιων συμβάντων. Οι προστατευόμενες πληροφορίες μπορεί να λάβουν οποιαδήποτε μορφή, π.χ. ηλεκτρονική ή φυσική, απτή (πγραφειοκρατία ) ή άυλα (π.χ. γνώση ). [2]  Ο πρωταρχικός στόχος της ασφάλειας πληροφοριών είναι η ισόρροπη προστασία του απορρήτου, της ακεραιότητας και της διαθεσιμότητας των δεδομένων (γνωστά και ως τριάδα της CIA), διατηρώντας παράλληλα την εστίαση στην αποτελεσματική εφαρμογή πολιτικής , όλα αυτά χωρίς να παρεμποδίζεται η παραγωγικότητα του οργανισμού. Αυτό επιτυγχάνεται σε μεγάλο βαθμό μέσω μιας δομημένης διαδικασίας διαχείρισης κινδύνου που περιλαμβάνει:
Για την τυποποίηση αυτού του κλάδου, ακαδημαϊκοί και επαγγελματίες συνεργάζονται για να προσφέρουν καθοδήγηση, πολιτικές και βιομηχανικά πρότυπα σχετικά με τον κωδικό πρόσβασης, το λογισμικό προστασίας από ιούς , το τείχος προστασίας , το λογισμικό κρυπτογράφησης , τη νομική ευθύνη , την ευαισθητοποίηση και εκπαίδευση σε θέματα ασφάλειας κ.λπ. [3]
Ορισμός
Παρακάτω προτείνονται διάφοροι ορισμοί της ασφάλειας πληροφοριών, οι οποίοι συνοψίζονται από διαφορετικές πηγές:
Πληροφορία
Η πληροφορία είναι μια αφηρημένη έννοια που αναφέρεται σε αυτό που έχει τη δύναμη να ενημερώνει. Στο πιο θεμελιώδες επίπεδο οι πληροφορίες αφορούν την ερμηνεία αυτού που μπορεί να γίνει αισθητό. Οποιαδήποτε φυσική διαδικασία που δεν είναι εντελώς τυχαία και οποιοδήποτε παρατηρήσιμο μοτίβο σε οποιοδήποτε μέσο μπορούμε να πούμε ότι μεταφέρει κάποια ποσότητα πληροφοριών. Ενώ τα ψηφιακά σήματα και άλλα δεδομένα χρησιμοποιούν διακριτές πινακίδες για να μεταφέρουν πληροφορίες, άλλα φαινόμενα και αντικείμενα όπως αναλογικά σήματα, ποιήματα , εικόνες , μουσική ή άλλους ήχους , καιΤα ρεύματα μεταφέρουν πληροφορίες σε πιο συνεχή μορφή. Η πληροφορία δεν είναι η ίδια η γνώση, αλλά το νόημα που μπορεί να προκύψει από μια αναπαράσταση μέσω της ερμηνείας. [10]
Οι διαθέσιμες πληροφορίες μέσω μιας συλλογής δεδομένων μπορούν να προκύψουν με ανάλυση. Για παράδειγμα, μπορεί να συλλέγονται δεδομένα από την παραγγελία ενός πελάτη σε ένα εστιατόριο. Οι πληροφορίες που είναι διαθέσιμες από πολλές παραγγελίες μπορούν να αναλυθούν και στη συνέχεια να γίνουν γνώσεις που χρησιμοποιούνται όταν η επιχείρηση μπορεί στη συνέχεια να προσδιορίσει το πιο δημοφιλές ή λιγότερο δημοφιλές πιάτο.
Οι πληροφορίες μπορούν να μεταδοθούν στο χρόνο, μέσω της αποθήκευσης δεδομένων, και στο χώρο, μέσω επικοινωνίας και τηλεπικοινωνιών. Οι πληροφορίες εκφράζονται είτε ως περιεχόμενο ενός μηνύματος είτε μέσω άμεσης ή έμμεσης παρατήρησης. Αυτό που γίνεται αντιληπτό μπορεί να ερμηνευθεί ως μήνυμα από μόνο του, και με αυτή την έννοια, όλες οι πληροφορίες μεταφέρονται πάντα ως το περιεχόμενο ενός μηνύματος. [11]
Ασφάλεια
Η ασφάλεια είναι η προστασία ή η ανθεκτικότητα έναντι πιθανής βλάβης (ή άλλης ανεπιθύμητης αναγκαστικής αλλαγής) που προκαλείται από άλλους, με τον περιορισμό της ελευθερίας των άλλων να ενεργούν. Δικαιούχοι (τεχνικά αναφορές ) της ασφάλειας μπορεί να είναι άτομα και κοινωνικές ομάδες, αντικείμενα και ιδρύματα, οικοσυστήματα ή οποιαδήποτε άλλη οντότητα ή φαινόμενο ευάλωτο σε ανεπιθύμητες αλλαγές.
Η ασφάλεια αναφέρεται κυρίως στην προστασία από εχθρικές δυνάμεις, αλλά έχει ένα ευρύ φάσμα άλλων αισθήσεων: για παράδειγμα, ως απουσία βλάβης, ως παρουσία βασικού αγαθού, ως ανθεκτικότητα έναντι πιθανής ζημιάς, ως μυστικότητα, ως περιορισμό και ως κατάσταση του νου.
Γενικά
Στον πυρήνα της ασφάλειας των πληροφοριών βρίσκεται η διασφάλιση πληροφοριών, η πράξη διατήρησης του απορρήτου, της ακεραιότητας και της διαθεσιμότητας (CIA) των πληροφοριών, διασφαλίζοντας ότι οι πληροφορίες δεν διακυβεύονται με κανέναν τρόπο όταν προκύπτουν κρίσιμα ζητήματα. Αυτά τα ζητήματα περιλαμβάνουν αλλά δεν περιορίζονται σε φυσικές καταστροφές, δυσλειτουργία υπολογιστή/διακομιστή και φυσική κλοπή.[53] Ενώ οι επιχειρηματικές δραστηριότητες που βασίζονται σε χαρτί εξακολουθούν να επικρατούν, απαιτώντας το δικό τους σύνολο πρακτικών ασφάλειας πληροφοριών, οι ψηφιακές πρωτοβουλίες επιχειρήσεων δίνουν ολοένα και μεγαλύτερη έμφαση, με τη διασφάλιση πληροφοριών να ασχολούνται τώρα συνήθως από ειδικούς σε θέματα ασφάλειας της τεχνολογίας πληροφοριών (IT). Αυτοί οι ειδικοί εφαρμόζουν την ασφάλεια των πληροφοριών στην τεχνολογία (συνήθως κάποια μορφή συστήματος υπολογιστών). Αξίζει να σημειωθεί ότι υπολογιστής δεν σημαίνει απαραίτητα οικιακή επιφάνεια εργασίας. [54] Υπολογιστής είναι οποιαδήποτε συσκευή με επεξεργαστή και λίγη μνήμη. Τέτοιες συσκευές μπορεί να κυμαίνονται από μη δικτυωμένες αυτόνομες συσκευές τόσο απλές όπως οι αριθμομηχανές, έως δικτυωμένες φορητές υπολογιστικές συσκευές όπως smartphone και υπολογιστές tablet. [55] Ειδικοί σε θέματα ασφάλειας πληροφορικής βρίσκονται σχεδόν πάντα σε οποιαδήποτε μεγάλη επιχείρηση/κατάστημα λόγω της φύσης και της αξίας των δεδομένων σε μεγαλύτερες επιχειρήσεις. Είναι υπεύθυνοι για τη διατήρηση όλης της τεχνολογίας εντός της εταιρείας ασφαλή από κακόβουλες επιθέσεις στον κυβερνοχώρο που συχνά προσπαθούν να αποκτήσουν κρίσιμες ιδιωτικές πληροφορίες ή να αποκτήσουν τον έλεγχο των εσωτερικών συστημάτων. [56]
Απειλές
Οι απειλές για την ασφάλεια των πληροφοριών παρουσιάζονται σε πολλές διαφορετικές μορφές. Μερικές από τις πιο κοινές απειλές σήμερα είναι επιθέσεις λογισμικού, κλοπή πνευματικής ιδιοκτησίας, κλοπή ταυτότητας, κλοπή εξοπλισμού ή πληροφοριών, δολιοφθορά και εκβιασμός πληροφοριών.[57]  Ιοί,  σκουλήκια , επιθέσεις phishing και δούρειοι ίπποι είναι μερικά κοινά παραδείγματα επιθέσεων λογισμικού. Η κλοπή πνευματικής ιδιοκτησίας ήταν επίσης ένα εκτεταμένο ζήτημα για πολλές επιχειρήσεις στον τομέα της τεχνολογίας των πληροφοριών ( ΤΠ ). [58] Κλοπή ταυτότηταςείναι η προσπάθεια να ενεργήσει κανείς ως άλλος συνήθως για να λάβει τα προσωπικά στοιχεία αυτού του ατόμου ή να επωφεληθεί από την πρόσβασή του σε ζωτικές πληροφορίες μέσω της κοινωνικής μηχανικής. [59]  Η κλοπή εξοπλισμού ή πληροφοριών γίνεται πιο διαδεδομένη σήμερα λόγω του γεγονότος ότι οι περισσότερες συσκευές σήμερα είναι κινητές,  είναι επιρρεπείς στην κλοπή και έχουν γίνει επίσης πολύ πιο επιθυμητές καθώς αυξάνεται η χωρητικότητα δεδομένων. Το σαμποτάζ συνήθως συνίσταται στην καταστροφή της ιστοσελίδας ενός οργανισμού σε μια προσπάθεια να προκαλέσει απώλεια εμπιστοσύνης από την πλευρά των πελατών του. [60] Ο εκβιασμός πληροφοριών συνίσταται σε κλοπή ιδιοκτησίας ή πληροφοριών μιας εταιρείας ως προσπάθεια λήψης πληρωμής με αντάλλαγμα την επιστροφή των πληροφοριών ή της ιδιοκτησίας στον κάτοχό της, όπως συμβαίνει με το ransomware. Υπάρχουν πολλοί τρόποι για να προστατευθείτε από ορισμένες από αυτές τις επιθέσεις, αλλά μία από τις πιο λειτουργικές προφυλάξεις είναι η περιοδική ενημέρωση των χρηστών. Η υπ' αριθμόν ένα απειλή για κάθε οργανισμό είναι οι χρήστες ή οι εσωτερικοί υπάλληλοι, ονομάζονται επίσης εσωτερικές απειλές. [61]
Ιστορία
Από τις πρώτες μέρες της επικοινωνίας, οι διπλωμάτες και οι στρατιωτικοί διοικητές κατάλαβαν ότι ήταν απαραίτητο να προβλεφθεί κάποιος μηχανισμός για την προστασία του απορρήτου της αλληλογραφίας και να έχουν κάποια μέσα για τον εντοπισμό παραποίησης. [12]  Στον Ιούλιο Καίσαρα αποδίδεται η εφεύρεση της κρυπτογράφησης του Καίσαρα γ. 50 π.Χ., που δημιουργήθηκε για να αποτρέψει την ανάγνωση των μυστικών μηνυμάτων του σε περίπτωση που κάποιο μήνυμα πέσει σε λάθος χέρια. Ωστόσο, ως επί το πλείστον η προστασία επιτεύχθηκε μέσω της εφαρμογής διαδικαστικών ελέγχων χειρισμού. [13] Οι ευαίσθητες πληροφορίες επισημάνθηκαν για να υποδείξουν ότι πρέπει να προστατεύονται και να μεταφέρονται από αξιόπιστα άτομα, να φυλάσσονται και να αποθηκεύονται σε ασφαλές περιβάλλον ή ισχυρό κουτί. Καθώς οι ταχυδρομικές υπηρεσίες επεκτάθηκαν, οι κυβερνήσεις δημιούργησαν επίσημους οργανισμούς για να υποκλέψουν, να αποκρυπτογραφήσουν, να διαβάσουν και να επανασφραγίσουν επιστολές. [14]
Στα μέσα του δέκατου ένατου αιώνα αναπτύχθηκαν πιο πολύπλοκα συστήματα ταξινόμησης για να επιτρέψουν στις κυβερνήσεις να διαχειρίζονται τις πληροφορίες τους σύμφωνα με τον βαθμό ευαισθησίας.[15]  Για παράδειγμα, η βρετανική κυβέρνηση κωδικοποίησε αυτό, σε κάποιο βαθμό, με τη δημοσίευση του επίσημου μυστικού νόμου το 1889. [16]  Το τμήμα 1 του νόμου αφορούσε την κατασκοπεία και την παράνομη αποκάλυψη πληροφοριών, ενώ το τμήμα 2 αφορούσε παραβιάσεις επίσημη εμπιστοσύνη.[17]  Σύντομα προστέθηκε μια υπεράσπιση δημοσίου συμφέροντος για την υπεράσπιση των αποκαλύψεων προς το συμφέρον του κράτους. Ένας παρόμοιος νόμος ψηφίστηκε στην Ινδία το 1889, ο νόμος για τα επίσημα μυστικά της Ινδίας, ο οποίος συνδέθηκε με τη βρετανική αποικιακή εποχή και χρησιμοποιήθηκε για την καταστολή των εφημερίδων που αντιτίθεντο στις πολιτικές του Ρατζ. [18] Μια νεότερη έκδοση εγκρίθηκε το 1923 που επεκτάθηκε σε όλα τα θέματα εμπιστευτικών ή μυστικών πληροφοριών για τη διακυβέρνηση. [19] Την εποχή του Πρώτου Παγκοσμίου Πολέμου, τα συστήματα ταξινόμησης πολλαπλών επιπέδων χρησιμοποιήθηκαν για την επικοινωνία πληροφοριών προς και από διάφορα μέτωπα, τα οποία ενθάρρυναν τη μεγαλύτερη χρήση της δημιουργίας κωδικών και της διάσπασης τμημάτων στα διπλωματικά και στρατιωτικά αρχηγεία. Η κωδικοποίηση έγινε πιο περίπλοκη μεταξύ των πολέμων καθώς χρησιμοποιήθηκαν μηχανές για την ανακύκλωση και την αποκωδικοποίηση πληροφοριών. [20]
Η καθιέρωση της ασφάλειας των υπολογιστών εγκαινίασε την ιστορία της ασφάλειας των πληροφοριών. Η ανάγκη για τέτοια εμφανίστηκε κατά τη διάρκεια του Β 'Παγκοσμίου Πολέμου. Ο όγκος των πληροφοριών που μοιράστηκαν οι Συμμαχικές χώρες κατά τη διάρκεια του Β' Παγκοσμίου Πολέμου κατέστησε αναγκαία την επίσημη ευθυγράμμιση των συστημάτων ταξινόμησης και των διαδικαστικών ελέγχων. [21] Μια απόκρυφη σειρά σημάνσεων αναπτύχθηκε για να υποδείξει ποιος μπορούσε να χειριστεί έγγραφα (συνήθως αξιωματικοί και όχι στρατευμένοι) και πού έπρεπε να αποθηκευτούν καθώς αναπτύχθηκαν όλο και πιο περίπλοκα χρηματοκιβώτια και εγκαταστάσεις αποθήκευσης. Η Μηχανή Enigma, η οποία χρησιμοποιήθηκε από τους Γερμανούς για την κρυπτογράφηση των δεδομένων του πολέμου και αποκρυπτογραφήθηκε με επιτυχία από τον Άλαν Τούρινγκ, μπορεί να θεωρηθεί ως ένα εντυπωσιακό παράδειγμα δημιουργίας και χρήσης ασφαλών πληροφοριών. Οι διαδικασίες εξελίχθηκαν για να διασφαλιστεί ότι τα έγγραφα καταστράφηκαν σωστά, και η αποτυχία να ακολουθηθούν αυτές οι διαδικασίες ήταν που οδήγησε σε μερικά από τα μεγαλύτερα πραξικοπήματα πληροφοριών του πολέμου.[22]
Διάφοροι υπολογιστές Mainframe συνδέθηκαν διαδικτυακά κατά τη διάρκεια του Ψυχρού Πολέμου για να ολοκληρώσουν πιο εξελιγμένες εργασίες, σε μια διαδικασία επικοινωνίας πιο εύκολη από την αποστολή μαγνητικών ταινιών εμπρός και πίσω από τα κέντρα υπολογιστών. Ως εκ τούτου, η Υπηρεσία Προηγμένων Ερευνητικών Έργων (ARPA), του Υπουργείου Άμυνας των Ηνωμένων Πολιτειών, άρχισε να ερευνά τη σκοπιμότητα ενός δικτυωμένου συστήματος επικοινωνίας για το εμπόριο πληροφοριών εντός των Ενόπλων Δυνάμεων των Ηνωμένων Πολιτειών. Το 1968, το έργο ARPANET διατυπώθηκε από τον Δρ. Larry Roberts, το οποίο αργότερα θα εξελιχθεί σε αυτό που είναι γνωστό ως διαδίκτυο. [23]
Το 1973, σημαντικά στοιχεία της ασφάλειας του ARPANET διαπιστώθηκε από τον πρωτοπόρο του Διαδικτύου Robert Metcalfe ότι είχαν πολλά ελαττώματα όπως: "ευπάθεια της δομής και των μορφών κωδικών πρόσβασης, έλλειψη διαδικασιών ασφαλείας για συνδέσεις μέσω τηλεφώνου και ανύπαρκτη αναγνώριση και εξουσιοδότηση χρήστη", εκτός από από την έλλειψη ελέγχων και διασφαλίσεων για την προστασία των δεδομένων από μη εξουσιοδοτημένη πρόσβαση. Οι χάκερ είχαν αβίαστη πρόσβαση στο ARPANET, καθώς οι αριθμοί τηλεφώνου ήταν γνωστοί στο κοινό. Λόγω αυτών των προβλημάτων, σε συνδυασμό με τη συνεχή παραβίαση της ασφάλειας των υπολογιστών, καθώς και την εκθετική αύξηση του αριθμού των κεντρικών υπολογιστών και των χρηστών του συστήματος, η "ασφάλεια δικτύου" συχνά αναφερόταν ως "ανασφάλεια δικτύου". [24]
Το τέλος του εικοστού αιώνα και τα πρώτα χρόνια του εικοστού πρώτου αιώνα σημείωσαν ραγδαίες εξελίξεις στις τηλεπικοινωνίες, το υλικό και το λογισμικό υπολογιστών και την κρυπτογράφηση δεδομένων. Η διαθεσιμότητα μικρότερου, ισχυρότερου και φθηνότερου υπολογιστικού εξοπλισμού έκανε την ηλεκτρονική επεξεργασία δεδομένων να προσεγγίζει τις μικρές επιχειρήσεις και τους οικιακούς χρήστες. Η καθιέρωση του Transfer Control Protocol/Internetwork Protocol (TCP/IP) στις αρχές της δεκαετίας του 1980 επέτρεψε την επικοινωνία διαφορετικών τύπων υπολογιστών. Αυτοί οι υπολογιστές συνδέθηκαν γρήγορα μέσω του Διαδικτύου. [25]
Η ταχεία ανάπτυξη και η ευρεία χρήση της ηλεκτρονικής επεξεργασίας δεδομένων και των ηλεκτρονικών επιχειρήσεων που διεξάγονται μέσω του Διαδικτύου, μαζί με πολυάριθμα περιστατικά διεθνούς τρομοκρατίας, τροφοδότησε την ανάγκη για καλύτερες μεθόδους προστασίας των υπολογιστών και των πληροφοριών που αποθηκεύουν, επεξεργάζονται και μεταδίδουν.
Κίνδυνοι
Σε γενικές γραμμές, ο κίνδυνος είναι η πιθανότητα να συμβεί κάτι κακό που θα προκαλέσει βλάβη σε ένα πληροφοριακό περιουσιακό στοιχείο (ή στην απώλεια του περιουσιακού στοιχείου). Μια ευπάθεια είναι μια αδυναμία που θα μπορούσε να χρησιμοποιηθεί για να θέσει σε κίνδυνο ή να προκαλέσει βλάβη σε ένα πληροφοριακό στοιχείο. Απειλή είναι οτιδήποτε (ανθρωπογενές ή φυσική πράξη ) που έχει τη δυνατότητα να προκαλέσει βλάβη. [26]  Η πιθανότητα ότι μια απειλή θα χρησιμοποιήσει μια ευπάθεια για να προκαλέσει βλάβη δημιουργεί κίνδυνο. Όταν μια απειλή χρησιμοποιεί μια ευπάθεια για να προκαλέσει βλάβη, έχει αντίκτυπο. Στο πλαίσιο της ασφάλειας των πληροφοριών, ο αντίκτυπος είναι απώλεια διαθεσιμότητας, ακεραιότητας και εμπιστευτικότητας, και πιθανώς άλλες απώλειες (απώλεια εισοδήματος, απώλεια ζωής, απώλεια ακίνητης περιουσίας). [27]